钦定古今图书集成/明伦汇编/氏族典/第360卷 > 林嵋
## 钦定古今图书集成/明伦汇编/氏族典/第360卷 > 林嵋

按《莆田县志》：“嵋字小眉，崇祯癸未进士。甲申李自成
犯阙，嵋不屈贼，微服毁形，间道渡江，上书枢部史可
法，首言贼中事甚悉，可法奏留用之。嵋磊落负奇节，
既登第，方欲得一，当以自表见。会时事已非，益大肆
力于诗，著作多悲愤语，每念及国亡主死，辄流涕哽
咽，忌者竟藉是中之难作，愤益甚，草绝命词三章，呕”
血数升，卒。